માધવપુર ના પાતા ગામે તંત્ર દ્વારા રેવન્યુ સર્વે નં ૧૯૫ માં ૭૫૯૧ ચો મી જગ્યા માં સાયક્લોન સેન્ટર બનાવવાની કામગીરી શરુ થઇ હતી જે અંગે ગ્રામજનો એ અગાઉ તંત્ર ને લેખિત રજૂઆત કરી અને જણાવ્યું હતું કે સેન્ટર માટે તંત્ર દ્વારા અગાઉ અન્ય જગ્યા સુચિત કરવામાં આવી હતી જેમાં ફેરફાર કરી ને વર્તમાન જગ્યા એ કામગીરી શરુ કરી છે જેનો ગ્રામજનો ને વિરોધ છે અને અગાઉ ની સૂચિત જગ્યા એ અથવા અન્યત્ર જ આ સેન્ટર બનવું જોઈએ આ અંગે વિવિધ કારણો પણ ગ્રામજનો એ રજૂઆત માં જણાવ્યા હતા જેમાં વર્તમાન જગ્યા ગામ થી નીચે ના ભાગ માં આવે છે અને ૧૯૮૩ માં અહી દસ દસ ફૂટ પાણી ભરાયા હતા અને પાતા એ સાંસ્કૃતિક ગામ છે અને પસંદ કરાયેલી જગ્યા એ જળ જીલણી અગિયારસ નિમિતે મેળા નું પણ આયોજન થાય છે ૨૭/૧૨ /૧૮ ની ગ્રામસભા માં પણ આ અંગે વિરોધ થતા અહી સાયક્લોન સેન્ટર ન બનાવવાની ખાતરી આપવામાં આવી હતી આ પ્રકારે લેખિત રજૂઆત છતાં અહી તંત્ર દ્વારા સાયક્લોન સેન્ટર બનાવવાની કામગીરી શરુ થતા આજે ૮૦૦ થી વધુ ગ્રામજનો ના ટોળા એકત્ર થઇ ગયા હતા અને તોડફોડ અને પથ્થરમારો શરુ કર્યો હતો ત્યાર બાદ ત્રણ જેટલી સરકારી કાર કે જેમાં એક મામલતદાર ની જીપ,એક આર એન્ડ બી વિભાગ ની કાર તથા એક પોલીસ ની કાર માં તોડફોડ કરી નુકસાન પહોંચાડ્યું હતું ઉપરાંત કોન્ટ્રકટર ની બે કાર ને સળગાવી નાખી હતી અને બે હિટાચી તથા જેસીબી માં પણ તોડફોડ કરી હતી જેને પગલે તંગદીલી જોવા મળતી હતી અને તંત્ર માં નાસભાગ મચી હતી બનાવ ની જાણ થતા જીલ્લાભર નો પોલીસ કાફલો પાતા ગામે ખડકી દેવાયો છે.